|  |  |
| --- | --- |
|  | **BUDAPESTI MŰSZAKI ÉS GAZDASÁGTUDOMÁNYI EGYETEM****ÉPÍTÉSZMÉRNÖKI KAR** |

TANTÁRGYI ADATLAP

1. Tantárgyleírás

# Alapadatok

## Tantárgy neve (magyarul, angolul)

Középülettervezés 2 ● Public Building Design 2

## Azonosító (tantárgykód)

BMEEPKOA401

## A tantárgy jellege

kontaktórával rendelkező tanegység

## Kurzustípusok és óraszámok

|  |  |  |
| --- | --- | --- |
| kurzustípus | heti óraszám | jelleg |
| előadás (elmélet) | – |  |
| gyakorlat | 6 | önálló |
| laboratóriumi gyakorlat | – | – |

## Tanulmányi teljesítményértékelés (minőségi értékelés) típusa

félévközi érdemjegy (f)

## Kreditszám

6

## Tantárgyfelelős

|  |  |
| --- | --- |
| neve: | Vannay Miklós Ágoston DLAegyetemi tanársegédvannay.m@kozep.bme.hu |
| beosztása: |
| elérhetősége: |

## Tantárgyat gondozó oktatási szervezeti egység

Középülettervezési Tanszék

## A tantárgy weblapja

http://www.kozep.bme.hu/kozepulettervezes-2/

## A tantárgy oktatásának nyelve

magyar és angol

## A tantárgy tantervi szerepe, ajánlott féléve

Kötelező az alábbi képzéseken:

#### 3N-M0 ● Építészmérnöki nappali osztatlan mesterképzés magyar nyelven● 2. félév

#### 3NAM0 ● Építészmérnöki nappali osztatlan mesterképzés angol nyelven● 2. félév

#### 3N-A0 és 3N-A1 ● Építészmérnöki nappali alapképzés magyar nyelven● 2. félév

#### 3NAA0 és 3NAA1 ● Építészmérnöki nappali alapképzés angol nyelven● 2. félév

## Közvetlen előkövetelmények

### Erős előkövetelmény:

#### BMEEPETA301 ● Építészettörténet 3

#### BMEEPLAA301 ● Lakóépülettervezés 2

#### BMEEPAGA301 ● Építészeti - informatika 3

### Gyenge előkövetelmény:

#### —

### Párhuzamos előkövetelmény:

#### —

### Kizáró feltétel (nem vehető fel a tantárgy, ha korábban teljesítette az alábbi tantárgyak vagy tantárgycsoportok bármelyikét):

#### —

## A tantárgyleírás érvényessége

Jóváhagyta az Építészmérnöki Kar Tanácsa, érvényesség kezdete 2017. szeptember 7.

# Célkitűzések és tanulási eredmények

## Célkitűzések

A tárgy célja az építészeti gondolkodás, a különböző szempontok közötti szintézis keresés elmélyítése, melynek középpontjában a közösség áll. A különböző szempontrendszerek között a funkciókhoz kapcsolódóan a hallgatók megismerhetik az eltérő térstruktúrák előképeit, azok az épület egészére kifejtett összefüggéseit. A tárgy fontos karaktere a funkcióhoz kapcsolódó különböző térrendszerekkel történő kísérletezés egy konkrét feladat kapcsán.

## Tanulási eredmények

A tantárgy sikeres teljesítésével elsajátítható kompetenciák

### Tudás

1. megismeri a különböző funkciókhoz tartozó történeti térrendszereket, az építészet történetét, korszakait és főbb alkotásait, annak kapcsolatát a társművészetekkel.
2. megismeri a különböző funkciókhoz tartozó kortárs építészeti megoldásokat, a kortárs építészet legfontosabb elméleteit, meghatározó tervezőit és épületeit
3. megismeri az különböző funkciókhoz tartozó térigényeket, a jellemző épületfajták funkcionális, társadalmi és jogszabályi követelményeit
4. megismeri az alapvető funkcionális helységek igényeit, az épületek jellemző tartószerkezeti és épületszerkezeti megoldásait, kiválasztási, konstruálási és méretezési elveit és módszereit, az építés anyagainak tulajdonságait, különös tekintettel az épületfizikai, tűzvédelmi és egyéb szabványokban rögzített műszaki követelményekre.

### Képesség

1. Képes az adott funkciókhoz, körülményekhez és igényekhez illeszkedő építészeti, települési programalkotásra, követelményrendszer összeállítására, képes a tervezési folyamatot a koncepcióalkotástól a részlettervek szintjén keresztül a megvalósulásig átlátni, képes a leginkább megfelelő megoldások, anyagok és elrendezések kiválasztására.
2. Képes az építészeti tervezés során komplex módon kezelni az esztétikai, funkcionális, megrendelői, műszaki, gazdasági valamint a társadalmi és rendeleti elvárásokat, képes a követelményeket kielégítő építészeti tervek elkészítésére. képes a tervben felmerülő különböző gondolatok szintézisére
3. Képes a hely problémáinak és lehetőségeinek feltárására tervét ahhoz igazítva alakítja ki, az építészeti tervezés során komplex módon kezelni az esztétikai, funkcionális, megrendelői, műszaki, gazdasági valamint a társadalmi és rendeleti elvárásokat, képes a követelményeket kielégítő építészeti tervek elkészítésére.
4. Képes az építészeti dokumentáció manuális és digitális grafikailag is igényes elkészítésére a vonatkozó szabályok és hatósági előírások alkalmazásával.
5. Képes valós és virtuális modellezésre, építészeti prezentációk elkészítésére.

### Attitűd

1. Kezdeményező, törekszik az építészeti tevékenységhez kapcsolódó feladatok megosztására, munkacsoportok létrehozására, tiszteletben tartva a munkatársak és bevont szakemberek tudását.
2. Nyitott az új információk befogadására, törekszik szakmai- és általános műveltségének folyamatos fejlesztésére.
3. Munkája során törekszik a rendszerszemléletű, folyamatorientált, komplex megközelítésre, a problémák felismerésére, és azok kreatív megoldására. Egyszerre és arányosan alkalmazza az intuitív és az ismereteken alapuló megközelítéseket. Megismeri a különböző léptékben készülő makettezési eljárásokat
4. Törekszik az esztétikai szempontokat és műszaki követelményeket egyaránt kielégítő, magas minőségű, harmonikus építészeti produktumok teljes körű megvalósítására az emberi léptékhez és igényekhez igazodva.

### Önállóság és felelősség

1. Szakmai problémák során önállóan és kezdeményezően lép fel.
2. Felelősséggel irányít szakmai gyakorlatának megfelelő méretű munkacsoportot, ugyanakkor képes irányítás mellett dolgozni egy adott csoport tagjaként.
3. Döntéseit körültekintően, szükség esetén a megfelelő szakterületek képviselőivel konzultálva, de önállóan hozza és azokért felelősséget vállal.
4. Munkáját személyes anyagi és erkölcsi felelősségének, és az épített környezet társadalmi hatásának tudatában végzi.

## Oktatási módszertan

A Középülettervezési 2. oktatási módszere:

A Középülettervezési 2. a megszerzett tudás gyakorlati hasznosítását kipróbáló feladatból áll. A gyakorlati feladatok teljesítésénél, fontosak azok az analitikus illetve analogikus eszközök, vizsgálati eszközök és kutatások, melyek segítik feltárni és megérteni a hely, funkció, forma közötti összefüggéseket. Ezeknek a feladatoknak a középpontjába a funkciónak és az ahhoz köthető, illetve azt kiszolgáló téri rendszereknek kell állnia.

A Középülettervezés 2. kiemelt építészeti eszköze a modellezés, melyet az írás és a rajzolás egészít ki.

A Középülettervezés 2. tárgy során kisebb léptékű, Épített vagy természeti környezetben álló, eltérő funkciójú középületeket kell megtervezni. A tervezés során a funkció mellet fontos szerepet kap a makro és mikrokörnyezet, domborzat, éghajlat, illetve a várható használók társadalmi környezete, stb.

Az előképek megismerése és értelmezése után a hallgatók saját konkrét feladataikban a különböző szempontrendszerek mellett a funkció – tér viszonyaival foglalkoznak

## Tanulástámogató anyagok

### Szakirodalom

Folyóiratok:

Átrium

Oktogon

Detail

El Croquise

Architectural Review

A+U

JA

### Jegyzetek

-

### Letölthető anyagok

-

# Tantárgy tematika

|  |
| --- |
| TEMATIKA - ÜTEMTERV |
| 1 | előadás  | évfolyamszintű bevezető alkalom: az aktuális félév témájának és helyszínének ismertetői a tankörvezetők és meghívott szakemberek / helyszínbejárás |
| 2 | gyakorlatkonzultáció | a helyszín és funkció elemzés és feldolgozása, beépítés, utcakép, sziluett, terep, növényzet és az első válaszkereső gesztusok, épület helyfoglalása |
| 3 | gyakorlatkonzultáció | funkcióelemzés – előképekkel a választott tervezési feladattal összefüggésben és válaszkereső gesztusok |
| 4 | prezentációkoncepcióterv | terv első összerajzolása m=1:500-as léptékben, a tervezési koncepció bemutatása, épület területfoglalásával, környezeti kapcsolataival, utcaképpel |
| 5 | gyakorlatkoncepcióterv pótlása | különböző tervezési eszközök használata: szöveg (a koncepció pontosítása műleírás segítségével)  |
| 6 | gyakorlatkonzultáció | különböző tervezési eszközök használata: modell, az épület tereinek és térkapcsolatainak vizsgálata |
| 7 | vázlattervi hét |  |
| 8 | gyakorlatkonzultáció | különböző tervezési eszközök használata: rajz, az épület tereinek vizsgálata a rajzi ábrázolás segítségével  |
| 9 | prezentációvázlatterv | terv második összerajzolása: eltérő alaprajzok, jellemző metszetek, összes homlokzat m=1:200-as léptékben, makett m=1:500, leírás |
| 10 | gyakorlatvázlatterv pótlása | építészeti részletek: a házak vizsgálata, anyagok, síkok, kialakítások figyelembevételével, m=1:50-es jelleg rajzzal |
| 11 | gyakorlatkonzultáció | pontosítás, finomhangolás: leírás, beépítés, alaprajz, metszet, homlokzat, tömegvázlat, modell, m 1:200  |
| 12 | gyakorlatkonzultáció | építészeti grafika |

1. TantárgyKövetelmények

# A Tanulmányi teljesítmény ellenőrzése ÉS értékelése

## Általános szabályok

A 2.2. pontban megfogalmazott tanulási eredmények értékelése két évközi „összerajzolás” a féléves tervezési feladat a gyakorlatokon tanúsított aktív részvétel, illetve a félév során készített „tervezési napló” értékelése alapján történik.

## Teljesítményértékelési módszerek

### *Szorgalmi időszakban végzett teljesítményértékelések:*

1. *első összerajzolás (koncepcióterv)* : A féléves feladat kapcsán a tervezési helyszín és a funkció elemzésének bemutatása, illetve a tervezési koncepció összefoglalása. Leadandó m=1:500-as léptékben a beépítési terv, alaprajzok homlokzatok és egy tömegmodell. A tervet a hallgató személyesen prezentálja, lényegi tartalmát összefoglalja 10 percben.
2. *második összerajzolás (vázlatterv)*: A féléves feladat munkaközi bemutatása, melyben a hallgatóvázlattervi szinte prezentálja a féléves tervezés addigi eredményeit.. Leadandó m=1:200-as léptékben a beépítési terv, alaprajzok homlokzatok és egy tömegmodell. A tervet a hallgató személyesen prezentálja, lényegi tartalmát összefoglalja 10 percben.
3. *A féléves terv*: A félév végén a stúdium teljesítéseként a hallgató leadja a féléves tervét. Leadandó m=1:100-as léptékben a beépítési terv, alaprajzok homlokzatok és metszetek és egy m=1:200 –as tömegmodell. A tervet a hallgató személyesen prezentálja, lényegi tartalmát összefoglalja 10 percben. A féléves feladat kapcsán készült munkaközi vázlatokat, gondolatokat tartalmazó tervezési napló A4-es formátumban összegezve.

## Teljesítményértékelések részaránya a minősítésben

### A szorgalmi időszakban végzett teljesítményértékelések részaránya a minősítésben:

| szorgalmi időszakban végzett teljesítményértékelések | részarány |
| --- | --- |
| 1. első összerajzolás (koncepció terv) | 15% |
| 2. második összerajzolás (vázlatterv terv) | 15% |
| 3. Féléves tervdokumentáció | 70% |
| összesen: | ∑100% |

## Érdemjegy megállapítás

| félévközirészérdemjegy | ECTS minősítés | Pontszám\* |
| --- | --- | --- |
| jeles (5) | Excellent [A] | ≥ 90% |
| jeles (5) | Very Good [B] | 85 – 90% |
| jó (4) | Good [C] | 72,5 – 85% |
| közepes (3) | Satisfactory [D] | 65 – 72,5% |
| elégséges (2) | Pass [E] | 50 – 65% |
| elégtelen (1) | Fail [F] | <50% |
| *\* Az érdemjegyeknél megadott alsó határérték már az adott érdemjegyhez tartozik.* |

## Javítás és pótlás

* 1. Az egyes évközi teljesítményértékelésekhez nem tartozik egyenkénti minimumkövetelmény, ezért egyenkénti pótlásuk nem lehetséges.
	2. A házi feladat – szabályzatban meghatározott díj megfizetése mellett – késedelmesen a pótlási időszak utolsó napján 16:00 óráig adható be vagy elektronikus formában 23:59-ig küldhető meg.
	3. A beadott és elfogadott féléves tervre és tervezési naplóra a 2) pontban megadott határidőig és módon díjmentesen javítható.
	4. Az aktív részvétel – jellegéből adódóan – nem pótolható, nem javítható, továbbá más módon nem kiválható vagy helyettesíthető.
	5. A két évközi összerajzolás, az ütemtervben meghatározott bemutatás időpontját követő két héten belül pótolható.

## A tantárgy elvégzéséhez szükséges tanulmányi munka

| tevékenység | óra/félév |
| --- | --- |
| részvétel a kontakt tanórákon | 12×6=72 |
| felkészülés a teljesítményértékelésekre | - |
| rajzfeladatok elkészítése | 1x108=108 |
| vizsgafelkészülés | - |
| összesen: | ∑ 180 |

## Jóváhagyás és érvényesség

Jóváhagyta az Építészmérnöki Kar Tanácsa, érvényesség kezdete 2017. szeptember 7.